На основу члaна 32., 45. став 9. Закона о локалној самоуправи („Службени гласник РС“, број 129/2007, 83/2014 - др.закон, 101/2016-др.закон, 47/2018 и 111/2021-др.закон), члана 40., члана 68. став 7. и 152. Статута Општине Владичин Хан („Службени гласник Града Врања“ број 4/2019 и 28/2022), Скупштина општина Владичин Хан на седници одржаној данa 12. фебруара 2024. године, донела је

**ОДЛУКУ**

**О РАДНОПРАВНОМ СТАТУСУ ЧЛАНОВА**

**ОПШТИНСКОГ ВЕЋА ОПШТИНЕ ВЛАДИЧИН ХАН**

**Члан 1.**

Овом Одлуком уређује се радноправни статус чланова Општинског већа општине Владичин Хан (у даљем тексту Општинско веће).

**Члан 2.**

На сталном раду у општини је члан Општинског већа:

* Никола Стаменковић

**Члан 3.**

Остали чланови Општинског већа нису на сталном раду у Општини.

**Члан 4.**

Члан Општинског већа који је на сталном раду има право на плату, као и остала права која проистичу из права из радног односа, од дана ступања на стални рад који утврђује решењем Комисија за мандатно имунитетска и административна питања и избор и именовање, с тим да лице ступа на стални рад најкасније у року од 15 дана од дана ступања ове Одлуке на снагу.

Коефицијент за обрачун и исплату плате члана Општинског већа који је на сталном раду утврђује Комисија за мандатно имунитетска и административна питања и избор и именовање, на основу чега доноси појединачно решење.

**Члан 5.**

Чланови Општинског већа који нису на сталном раду за свој рад и вршење дужности члана Општинског већа, имају право на месечну накнаду - функционерски додатак који утврђује Комисија за мандатно имунитетска и административна питања и избор и именовање, на основу чега доноси појединачна решења.

**Члан 6.**

Решења Комисије за мандатно имунитетска и административна питања и избор и именовање за лица из ове Одлуке, донета до дана ступања на снагу ове Одлуке, ако су у складу са овом Одлуком, остају на снази и није потребно доносити нова решења до измене околности на основу којих су решења донета.

**Члан 7.**

Ступањем на снагу ове Одлуке престаје да важи Одлука о радноправном статусу чланова Општинског већа општине Владичин Хан („Службени гласник Града Врања“ број 20/2023).

**Члан 8.**

Одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ ВЛАДИЧИН ХАН**

**Број: 06-12/4/24-I**

**Датум: 12. фебруар 2024. године**

**ПРЕДСЕДНИЦА,**

**Данијела Поповић**